आइमेश

आइमेश नौँ भाषामा उपलब्ध मिडिया र फाइल साझेदारी अनुप्रयोग थियो जसले स्वामित्व, केन्द्रीकृत पियर टू पियर नेटवर्कको प्रयोग गर्थ्यो ।  आइमेश अनुप्रयोग आइमेश नामक अमेरिकी कम्पनीद्वारा निर्माण गरिएको थियो जसले विश्वभर विकास केन्द्र कायम राखेको थियो । सन् २००९ मा यो संयुक्त राज्य अमेरिकाको सबै भन्दा प्रसिद्ध सङ्गीत सदस्यता सेवाका सूचीमा तेस्रो स्थानमा थियो । 

आइमेशले रेकर्डिङ इन्डस्ट्री असोसिएसन अफ अमेरिकाको स्वीकृति पाएको प्रथम पियर टू पियर सेवा प्रदान गरेको हुनाले अमेरिकी र क्यानाडेली प्रयोगकर्ताहरूले प्रिमियम सदस्यता वा "टू गो" सदस्यता लिई निश्चित शुल्कमा आफूले मन पराएका गीत र श्रव्य फाइल आफ्नो कम्प्युटरमा भर्न मिल्थ्यो । खुला सङ्गीत मोडलले सदस्यताको यो दृष्टिलाई मान्यता दिएको थियो । अमेरिकी र क्यानाडेली प्रयोगकर्ताहरूले सदस्यता नलिई प्रत्येक गीत वा श्रव्य फाइललाई $०.९९ मा खरिद गर्ने विकल्प पनि उपलब्ध गराइएको थियो ।

सेप्टेम्बर २०१३ मा आइमेशको वेबसाइट ह्याक भई अनुमानित ५ करोड प्रयोगकर्ताका इमेल, पासवर्ड र आइपी ठेगाना जस्ता संवेदनशील जानकारीलाई सन् २०१६ मा डार्कनेट बजारमा सार्वजनिक गरिएको थियो ।

विघटन
जून १९, २०१६ मा पूर्व सूचना सार्वजनिक नगराई नै आइमेशले आफ्नो सङ्गीत सेवाको विघटन गरे ।  आइमेश वेबसाइटको गृहपृष्ठमा लेखिएको थियो, "आइमेश अब देखि अनुपलब्ध भएको सूचना दिनुपरेकोमा हामी दु:खी छौँ ।"  सहयोग पृष्ठमा लेखिएको थियो, "सङ्गीत उद्योगमा आएका परिवर्तनले गर्दा आइमेशमा गीतसङ्गीत अब देखि अनुपलब्ध भएको सुनाउनुपर्दा हामीलाई दु:ख लागिरहेको छ ।"  आइमेशको फेसबुक पृष्ठमा लेखिएको थियो, "उत्कृष्ट सङ्गीतको धेरै साल पछि आइमेशको विघटन भएको छ । हामीलाई साथ दिनुभएको र हाम्रो सेवामा सदस्यता लिनुभएकोमा धन्यवाद । हाम्रो अर्को उद्यमको लागि हामीसँग सम्पर्कमा रहिरहनुहोला ।" आइमेशको सामाजिक सञ्जाल सुविधाको प्रयोग गरी आफ्ना प्रियजनहरूसँग सम्पर्क राख्न नसकिने हुँदा प्रयोगकर्ताहरूले टिप्पणीमा आफ्नो निराशा व्यक्त गरे ।

कानूनी पक्ष
रेकर्डिङ इन्डस्ट्री असोसिएसन अफ अमेरिका मुद्दा
सेप्टेम्बर १८, २००३ मा रेकर्डिङ इन्डस्ट्री असोसिएसन अफ अमेरिकाले प्रतिलिपि अधिकारको हननको प्रोत्साहनको आरोपमा आइमेशलाई अदालतमा नासिल गर्यो । नासिल गरेको झन्डै १० महिना पछि जुलाई २०, २००४ मा आइमेशले रेकर्डिङ इन्डस्ट्री असोसिएसन अफ अमेरिकालाई $४१ लाख तिरेर आफ्नो सेवालाई निरन्तरता दिने कुरा भयो । यसको फलस्वरूप आइमेश ६.० मा शुल्क सदस्यताको परिचय भयो ।  आइमेशले शुल्क सदस्यता समावेश गरेको संस्करण सन् २००४ मा सार्वजनिक गर्ने घोषणा गरे पनि प्राविधिक समस्याका कारणले सन् २००५ मा छैठौँ संस्करण सार्वजनिक गरियो । 

वैधता
आइमेशलाई १ करोड ५० लाख अनुमति पत्र दिइएका गीत र भिडियो राखी पुनः सार्वजनिक गरिएको आइमेशको वैधतालाई रेकर्डिङ इन्डस्ट्री असोसिएसन अफ अमेरिकाले नै प्रमाणित गरेको थियो ।

अडिबल म्याजिकद्वारा प्रदान गरिएको अकुस्टिक छाप रद्द गर्ने सुविधाले गर्दा आइमेश ६.० र पछिल्लो संस्करणले कानूनी मान्यता पायो ।

मोशन पिक्चर्स असोसिएसन अफ अमेरिकासँग गरेको साझेदारी अनुसार आइमेशमा १५ एमबी भन्दा ठूलो र १५ मिनेट भन्दा लामो फाइलको साझेदारी गर्न रोक लगाइएको थियो ।

सन्दर्भ सामग्री